cyanic-selkie/wikianc huggingface dataset:
ლინკოლნური ცხვარი
მინი|მარჯვნივ|250პქ|ლინკოლნური ცხვარი ლინკოლნური ცხვარი — ნახევრად წმინდამატყლიანი ჯიშის ცხვარი სახორცე-სამატყლე მიმართულებისა. გამოყვანილია XVIII-XIX საუკუნეებში ინგლისში (ლინკოლნშირის საგრაფოში) ადგილობრივი ცხვრის ლეისტერულ ერკემლთან შეჯვარების გზით. ერკემლის მასაა 130-160 კგ, ნერბის — 100-120 კგ. ლინკოლნური ცხვარს აქვს ერთგვაროვანი, კარგად მბზინვარე მატყლი. მატყლის ნაპარსი — ერკემლისა 10-12 კგ, ნერბისა — 5-6 კგ. ბეწვის სისხო 36-ე-44-ე ხარისხისა, სიგრძე 20-25, იშვიათად 45 სმ. წმინდა მატყლის გამოსავალი 55-65%. ყოფილ სსრკ-ში ლინკოლნებს ხალასად აშენებენ, ახალი ჯიშების შესაქმნელად წმინდამატყლიან ცხვრებს აჯვარებენ.
ლიტერატურა
კატეგორია:ცხვრის ჯიშები
დაიანა მენდოსა
დაიანა საბრინა მენდოსა მონკადა (Dayana Sabrina Mendoza Moncada; დ. 1 ივნისი, 1986, კარაკასი, ვენესუელა) — ვენესუელელი მოდელი, „მის ვენესუელა 2007“ და მის სამყარო 2008. .
2001 წელს იგი შეუერთდა Elite Model Management-ს და მუშაობდა მოდელად ბევრ ქვეყანაში, მათ შორის იტალიაში, საფრანგეთში, აშშ-ში, ინგლისში, საბერძნეთში, ესპანეთში, გერმანიაში, მექსიკაში და პერუში, ვერსაჩესთან, რობერტო კავილისთან და სხვა ცნობილ დიზაინერებთან ერთად.
დაიანამ აჯობა 27 კანდიდატს, რომ „გამხდარიყო მის ვენესუელა 2007”, 2007 წლის 13 სექტემბერს. 2008 წელს იგი გახდა მის სამყარო 2008 ვიეტნამში გამართულ კონკურსზე.
სქოლიო
კატეგორია:ვენესუელელი მოდელები კატეგორია:მის სამყარო კატეგორია:დაბადებული 1986 კატეგორია:დაბადებული 1 ივნისი
საბხატ-გუზაილი
მინი|საბხატ გუზაილის მდებარეობა საბხატ გუზაილი — ლიბიის ყველაზე დაბალი წერტილი. ის ზღვის დონიდან 47 მეტრზე ქვემოთ მდებარეობს და წარმოადგენს სიდრის ყურის სამხრეთ-აღმოსავლეთს. მდებარეობს ელ-ვახატის რაიონში, კირენაიკას რეგიონში.
ტერიტორია დღეისთვის დამშრალია თუმცა ნეოლიტიკური სუბპლიუვიალის პერიოდში დატბორილი იყო.
კატეგორია:ლიბიის გეოგრაფია
Gorillaz (ალბომი)
Gorillaz — ჯგუფ Gorillaz-ის პირველი სტუდიური ალბომი, რომელიც გამოვიდა 2001 წელს. მასში შეტანილია ცნობილი სიმღერები Clint Eastwood, 19-2000, Rock the House და Tomorrow Comes Today. ალბომმა ბრიტანეთში მიაღწია ჩარტის #3 ადგილს, ხოლო აშშ-ში - #14 ადგილს და მსოფლიო მასშტაბით გაიყიდა 7 მილიონი ასლის ოდენობით.
სქოლიო
კატეგორია:Gorillaz-ის ალბომები კატეგორია:2001 წლის სადებიუტო ალბომები კატეგორია:Virgin Records-ის ალბომები კატეგორია:Warner Bros. Records-ის ალბომები კატეგორია:Parlophone-ის ალბომები
ბალე-რუსი
thumb|250px|ოგუსტ მაკის "რუსული ბალეტი" (1912). ბალე-რუსი (ფრანგ. Ballets russes), ან დიაგილევის რუსული ბალეტი — საბალეტო კომპანია, დაარსებული 1911 წელს რუსული თეატრალური მოღვაწისა და ხელოვნებათმცოდნის სერგეი დიაგილევის მიერ. მისი იდეა 1909 წელს გამართულ "რუსულ სეზონზე" გაჩნდა და წარმოდგენები 20 სეზონის განმავლობაში იდგმებოდა დიაგილევის სიკვდილამდე 1929 წელს. კომპანია განსაკუთრებული წარმატებით სარგებლობდა საფრანგეთსა და დიდი ბრიტანეთში.
დიაგილევის ანტრეპრიზამ დიდი გავლენა იქონია არა მხოლოდ რუსულ ბალეტზე, არამედ მთელი მსოფლიოს ქორეოგრაფიულ ხელოვნებაზე. დიაგილევმა აღზარდა უაღრესად ნიჭიერ მოცეკვავეთა და ქორეოგრაფთა მთელი პლეადა — ვაცლავ ნიჟინსკი, ლეონიდ მიასინი, მიხაილ ფოკინი, სერჟ ლიფარი, ჯორჯ ბალანჩინი. დიაგილევის დადგმებისთვის სცენურ დეკორაციებსა და კოსტიუმებზე მისი თანაგუნდელები მუშაობდნენ გაერთიანებიდან "მირ ისკუსტვა" - ლეონ ბაქსტი და ალექსანდრე ბენუა. მოგვიანებით დიაგილევმა დეკორატორების სახით მიიზიდა ევროპის მოწინავე მხატვრები - პაბლო პიკასო, ანდრე დერენი, კოკო შანელი, ანრი მატისი და მრავალი სხვა, ასევე რუსი ავანგარდისტები - ნატალია გონჩაროვა, მიხაილ ლარიონოვი, ნაუმ გაბო, ანტუან პევზნერი. არა ნაკლებ წარმატებული იყო თანამშრომლობა იმ წლების განთქმულ კომპოზიტორებთან - რიხარდ შტრაუსთან, ერიკ სატისთან, მორის პაველთან, სერგეი პროკოფიევთან, კლოდ დებიუსისთან, განსაკუთრებით კი მის მიერ აღმოჩენილ იგორ სტრავინსკისთან.
კატეგორია:ბალეტი კატეგორია:რუსული ბალეტი კატეგორია:საბალეტო კომპანიები
ნაუკლუფტის მთები
ნაუკლუფტის მთები (Naukluftberge) — ქედი ცენტრალურ ნამიბიაში. სამხრეთ ნაწილი მიეკუთვნება ნამიბ-ნაუკლუფტის ეროვნული პარკის უკიდურეს აღმოსავლეთ ნაწილს. ჩრდილოეთ ნაწილში ძირითადად წარმოდგენილია კერძო ფერმერული მეურნეობები. მთები განთქმულია ველური ბუნებით — გავრცელებულია მთის ზებრა და ლეოპარდი. მთებში ბევრია პატარა ნაკადული და ჩანჩქერი.
გეოლოგია
ნაუკლუფტის მთები შარიაჟული კომპლექსია, — ქანების ბლოკის კეკური, რომელიც სამხრეთ-აღმოსავლეთითაა გადაადგილებული ბაზალტზე შეცოცების გზით. ქედის პირველი გეოლოგიური რუკა შეადგინეს 1930-იან წლებში გერმანელმა გეოლოგებმა ჰენო მარტინმა და ჰერმან კორნმა. ქანები ჩანერგილი ნატანებითაა წარმოდგენილი და შედგება დოლომიტებისგან, კვარციტისგან და თიხაფიქლისგან, რომლებიც დაილექა დამარული ოროგენის შიდა რაიონებში ზღვის წყალმარჩხ გარემოში 700-500 მილიონი წლის წინ.
ქედზე წარიმართა მრავალი კვლევა, რათა გარკვეულიყო ერთ-ერთი მექანიკური პარადოქსი: ქანების რა მოცულობას შეუძლია გადაადგილება ნელი შეცოცების გზით. მთავარი, საძირკვლის შეცოცება, რომელიც ქედს აყალიბებს, შეიცავს უჩვეულო პოლიმინერალურ მარცვლოვან ქანებს, რაც ზოგიერთი მკვლევრის აზრით, აორთქლების გზითაა წარმოქმნილი, ქანების ზოგიერთი ნაწილი კი მიწისძვრებისას გადაადგილების შედეგად. მკვლევართა დიდი ნაწილი თანხმდება, რომ ამ მარცვლოვანი ფენის საპოხის ეფექტი შეცოცების პროცესს მნიშვნელოვნად დაეხმარა.
სქოლიო
კატეგორია:ნამიბიის ქედები
უმაღლესი ლიგა 1995—1996
უმაღლესი ლიგა 1995-1996 — უმაღლესი ლიგის მეშვიდე გათამაშება. გამარჯვებული გახდა თბილისის „დინამო“, მეორე ადგილზე გავიდა ზესტაფონის „მარგვეთი“, მესამეზე – ფოთის „კოლხეთი-1913“.
იხილეთ აგრეთვე
კატეგორია:უმაღლესი ლიგის სეზონები
5 აპრილი
5 აპრილი — გრიგორიანული კალენდრის მე-95 დღე (ნაკიან წლებში – 96-ე დღე). წლის ბოლომდე დარჩენილია 270 დღე.
იხილეთ აგრეთვე
0405
ბრაზილიის მუშათა პარტია
ბრაზილიის მუშათა პარტია (Partido dos Trabalhadores) – მემარცხენე პოლიტიკური პარტია ბრაზილიაში. იგი ერთ-ერთი ყველაზე პოპულარული პარტია დღესდღეობით ქვეყანაში. დაარსდა 1980 წელს. 2006 წლის საპარლამენტო არჩევნებში 513 ადგილიდან დეპუტატთა პალატაში მოიპოვა 83 მანდატი, ხოლო სენატში 10 მანდატი (81-დან).
რესურსები ინტერნეტში
კატეგორია:ბრაზილიის პოლიტიკური პარტიები
Cryptopone undet
Cryptopone undet — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cryptopone-ს გვარიდან. მიეკუთვნება Ponerinae-ს ქვეოჯახს. .
ალექსანდრე ბენუა
ალექსანდრე ბენუა (Алекса́ндр Никола́евич Бенуа́; 3 მაისი, 1870, სანქტ-პეტერბურგი — გ. 9 თებერვალი, 1960, პარიზი) — სანქტ-პეტერბურგის ხელოვან ინტელექტუალ ბენუათა ოჯახის წარმომადგენელი, გავლენიანი ხელოვნებათმცოდნე, მხატვარი, გაერთიანების მირ-ისკუსტვა დამფუძნებელი წევრი. მისი გავლენა თანამედროვე ბალეტსა და სცენურ დიზაინზე სახელმძღვანელოა ხელოვნებათმცოდნეთათვის.
სქოლიო
კატეგორია:რუსი მხატვრები
Electronic Sound
Electronic Sound — ინგლისელი მუსიკოს ჯორჯ ჰარისონის მეორე სტუდიური ალბომი. ალბომი გამოვიდა 1969 წლის 9 მაისს ლეიბლზე Zapple Records. იგი მოხვდა დიდი ბრიტანეთის ჩარტებში. აშშ-ს ჩარტში კი #191-ე ადგილი დაიკავა. დისკში შესულია ორი ხანგრძლივი კომპოზიცია. ორივე კომპოზიცია სრულდება მუგის სინთეზატორზე.
სიმღერის „No Time or Space“ ნაწყვეტები გამოიყენება ჰარისონის სხვა კომპოზიციაში, „I Remember Jeep“, ალბომიდან All Things Must Pass (1970).
ალბომის გარეკანის ავტორია ჰარისონი, რომელმაც დახატა ეს უცნაური კოლაჟი. შიდა გარეკანზე ალბომის შესახებ მითითებული იყო მინიმალური ინფორმაცია და ართურ ვაქსის ციტირება - "ირგვლივ უამრავი ადამიანია, რომელიც ხმაურობს; აი კიდევ რამდენიმე."
ექსპერიმენტული და არაკომერციული ხასიათის გამო, Electronic Sound ინგლისში წარუმატებელი აღმოჩნდა. აშშ-ში მან ოდნავ შეაღწია ბილბორდის ჩარტში. მისი მაქსიმალური ადგილი ამ რეიტინგში იყო #191.
მუსიკოსმა ბერნი კრაუსემ ჰარისონს სასამართლოში უჩივლა, იმ მიზეზით, რომ, როგორც თავად ამტკიცებდა, მეორე მხარეზე გამოყენებული მუგის სინთეზატორის პარტიები იყო მისი შესრულების ჩანაწერი. კრაუსეს სახელი სინამდვილეში გამოტანილი იქნა გარეკანზე, მაგრამ უფრო ბნელ ფერებში, რამაც, ეტყობა, არ მიიქცია კრაუსეს ყურადღება.
1996 წელს პირველად გამოვიდა ალბომის ახალი გამოცემა.
ქემფერის წმინდა გიორგის ეკლესია
ქემფერის წმინდა გიორგის ეკლესია – ეკლესია ხაშურის მუნიციპალიტეტის სოფელ ქემფერის დასავლეთით 600 მეტრზე, მთაზე, სასაფლაოზე. აგებულია 1880 წელს. thumb|left|100px|ჯვარი სამხრეთ ფასადზე ეკლესია დარბაზულია (7,7x5,2 მ). ნაგებია ქვიშა-ქვის კვადრატული ზომის ქვებით. აქვს ორი შესასვლელი სამხრეთიდან და დასავლეთიდან. აღმოსავლეთ ფასადზე გამოსახულია რელიეფური ჯვარი ხოლო სამხრეთის შესასვლელის თავზე თითქმის მსგავსი ჯვარი, რომლის ბაზისზეც ეკლესიის აგების თარიღია ამოკვეთილი. ნახევარწრიული აფსიდის ღერძზე სწორკუთხა სარკმელია, სარკმელის მარცხნივ ორი ნიშია. საკურთხევლის ბაქანი წინწამოწეულია და ნახევარწრიული არდაბაგითაა დასრულებული.
თითო სარკმელია ასევე სამხრეთის და ჩრდილოეთის კედლებში. დარბაზის გრძივ კედლებზე ორ-ორი მარტივი პილასტრია, რომელსაც ნახევარწრიული კამარის საბჯენი თაღები ეყრდნობა. ინტერიერი შელესილი და შეთეთრებულია. შენობა დასრულებულიაქვიშაქვის ლავგარდნით. შენობას კრამიტის სახურავი აქვს.
ეკლესიისადმი შეწირულ ზარს ზედ წარწერა აქვს: როგორც წარწერიდან ირკვევა აქ ტაძრის აგებამდეც არსებულა წმინდა გიორგის სახელობის ეკლესია, რომელიც, სავარაუდოა, უფრო მცირე ზომისა უნდა ყოფილიყო.
რესურსები ინტერნეტში
კატეგორია:ხაშურის მუნიციპალიტეტის ტაძრები კატეგორია:წმინდა გიორგის სახელობის ეკლესიები
ვატერლოო-ენდ-სიტის ხაზი
ვატერლოო-ენდ-სიტის ხაზი (Waterloo & City Line) — ლონდონის მეტროპოლიტენის ყველაზე მოკლე ხაზია. მეტროპოლიტენის სქემაზე იგი მომწვანო-ლურჯადაა აღნიშნული. იგი ფორმალურად 1898 წლის 11 ივლისს გაიხსნა. ხაზი მხოლოდ ორ მეტროსადგურს — ვატერლოოს და ბენკს (ყოფილი — სიტი) აკავშირებს ერთმანეთს. სადგურებს შორის მონაკვეთი მდინარე ტემზას ქვეშ გადის.
სადგურები
კატეგორია:ლონდონის მეტროპოლიტენის ხაზები
კოპროფილია
კოპროფილია (κόπρος „კოპროს“ — განავალი; φιλία — სიყვარული) — პარაფილია, სადაც ადამიანს ფეკალები სექსუაურად აღაგზნებს.
იხილეთ აგრეთვე
კატეგორია:პარაფილიები
პავლე IV (პაპი)
მინი|მარჯვნივ|პავლე IV პავლე IV (Paulus PP. IV; ერისკაცობაში ჯანპეტრო კარაფა; დ. 28 ივნისი, 1476 — გ. 18 აგვისტო, 1559) — რომის პაპი 1555 წლის 23 მაისიდან 1559 წლის 18 აგვისტომდე.
ჯანპეტრო კარაფა დაიბადა 1476 წლის 28 ივნისს ნეაპოლში. თეოლოგიური განათლების მიღების შემდეგ ჩადგა პაპის სამსახურში. იულიუს II-მ იგი დანიშნა კიეტის ეპისკოპოსად, ლეო X-მ იგი ლეგატად გაუშვა ინგლისში. 1515 წელს გახდა ნუნცია ესპანეთის სამეფო კარზე. რომში დაბრუნდა ადრიანე VI-ის პაპობის პერიოდში. 1524 წელს უარი თქვა ეპისკოპოსობაზე და დააარსა ტეატინების ორდენი, რომლის მიზანიც იყო რელიგიური სულის განახლება და გაძლიერება. 1536 წელს მიიღო კარდინალის წოდება.
რესურსები ინტერნეტში
კატეგორია:რომის პაპები კატეგორია:დაბადებული 28 ივნისი კატეგორია:დაბადებული 1476 კატეგორია:გარდაცვლილი 18 აგვისტო კატეგორია:გარდაცვლილი 1559
პავლოვო (კიროვსკის რაიონი)
პავლოვო (Павлово) — დაბა რუსეთში, ლენინგრადის ოლქში, კიროვსკის რაიონში. პავლოვსკოეს საქალაქო დასახლების ადმინისტრაციული ცენტრი. 2010 წლის მონაცემებით დაბის მოსახლეობა 3 250 ადამიანს შეადგენდა . მდებარეობს ოლქის ცენტრალურ ნაწილში, მდინარეების მგისა და ნევის შესართავთან, სანქტ-პეტერბურგის აღმოსავლეთით 15 კილომეტრში.
დასახლება წარმოიქმნა XIX საუკუნის ბოლოსა და XX საუკუნის დასაწყისში. 1959 წლის 29 მაისს დასახლებას მიენიჭა დაბის სტატუსი. პავლოვოში მდებარეობს აგურის ქარხანა.
სქოლიო
კატეგორია:ლენინგრადის ოლქის დაბები
Amphonyx
Amphonyx — ჩრჩილების გვარი სფინქსისებრთა ოჯახისა. აღწერილია ფელიპე პოეის მიერ 1832 წელს. ცნობილია 8 სახეობა.
სქოლიო
*
ანხუეი
მინი|300 პქ|მთის ლანდშაფტი, სამხრეთ ანხოი ანხუეი (安徽; ფინინი Ānhuī) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ხეფეი. მოსახლეობა — 59,500,510 ადამიანი (მე-8 ადგილი პროვინციებს შორის, 2010 წლის მონაცემებით.)
გეოგრაფია
ანხუეის პროვინციის ფართობი შეადგენს 139 400 კმ².
ადმინისტრაციული დაყოფა
ანხოის პროვინცია ადმინისტრაციულად იყოფა 17 მუნიციპალიტეტად:
რესურსები ინტერნეტში
კატეგორია:ჩინეთის პროვინციები
სენტ-ალბერტი
სენტ-ალბერტი (St. Albert) — ქალაქი კანადაში. ქალაქი მდებარეობს ალბერტას შტატში. დასახლებული პუნქტი მდებარეობს ქალაქ ედმონტონის ჩრდილოდასავლეთით, მდინარე სტურგეონის ნაპირებზე. 2006 წლის აღწერის შედეგად აქ მცხოვრებთა რაოდენობა შეადგენს 57,719 ადამიანს, აქ მცხოვრებთა საშუალო სიმჭიდროვე კმ²-ზე შეადგენს 1,647 ადამიანს. სენტ-ალბერტის ფართობი შეადგენს 35.04 კმ²-ს. სენტ-ალბერტი დაარსდა 1861 წელს, 1907 წლისათვის ამ ტერიტორიაზე გაყვანილი იქნა ჩრდილოეთისაკენ მიმავალი რკინიგზა.
რესურსები ინტერნეტში
კატეგორია:კანადის ქალაქები
სასუქა
სასუქა (Séseli, ყოფილი Libanotis) — მრავალწლოვან ან ორწლოვან ბალახოვან მცენარეთა გვარი, ქოლგოსანთა ოჯახისა. მისი 20-მდე სახობა უმთავრესად გავრცელებულია ევრაზიის ზომიერ სარტყელში.
ლიტერატურა
კატეგორია:ქოლგოსანნი
კუ ნინძები (ფილმი)
ამ ფილმში წარმოდგენილია კუ ნინძების, მათ აღმზრდელ სპლინტერისა და ეიპრილ ო'ნილის/კეისი ჯონსის გაცნობის ისტორია, მათი შეხვედრა ერთ-ერთ მთავარ მტერთან, შრედერთან და მის 'ფეხის კლანთან'. ძირითადად სიუჟეტი ეფუძნება კომიქსების ორიგინალურ სერიებს (#1, 10-11, 19-21), ფილმის დისტრიბუტორია New Line Cinema (აშშ), ხოლო მსოფლიო მასშტაბით - კომპანია 20th Century Fox.
ფილმმა დიდი პოპულარობა მოიპოვა იმით, რომ კარგად გადმოსცემს კომიქსების ბნელ გარემოს. რამდენიმე ელემენტი აღებული იყო 1987 წელის ანიმაციური სერიალიდან. ძირითადად, ფილმი დადებითად შეაფასეს. ამას დაემატა ის, რომ გამოსვლისათვის ეს იყო ყველაზე შემოსავლიანი დამოუკიდებელი ფილმი. იგი ასევე იქცა ყველაზე შემოსავლიან ფილმად 1990 წელს და ყველაზე წარმატებულად - კუ ნინძების შესახებ გადაღებული ფილმების სერიაში.
სიუჟეტი
მინი|მარცხნივ|200px|კადრი ფილმიდან ნიუ იორკის ქუჩებში უსამართლობა სუფევს. მესამე არხის ჟურნალისტი ეიპრილ ო'ნილი ამზადებს სიუჟეტებს კრიმინალის შესახებ. განსაკუთრებულ ყურადღებას იგი ამახვილებს 'ფეხის კლანის' (Foot Clan) არსებობაზე, თუმცა პოლიციის უფროსს სტერნსს მის არსებობაში ეჭვი ეპარება. ღამით ეიპრილს თავს ესხმიან დამნაშავეები, მაგრამ უცნობი პიროვნება აქრობს შუქს და ყველას უმკლავდება. ეიპრილი პოულობს მის იარაღს - საის.
ცნობილი ხდება, რომ ეს უცნობი არის ერთ-ერთი ოთხი მუტანტი კუსგან შემდგარი დაჯგუფებიდან. ესენია ლეონარდო, დონატელო, მიქელანჯელო და რაფაელი. რაფაელი ქალაქში გასეირნებისას შემთხვევით მოხვდება ჩხუბში, სადაც კეისი ჯონსს შეეჯიბრება, მაგრამ კეისი გაუსხლტება. რაფი ბრუნდება შინ, კანალიზაციაში, მაგრამ გზად მეტროს სადგურზე გადაარჩენს ეიპრილს, რომელსაც თავს 'ფეხის კლანელები' ესხმიან. ჟურნალისტი გონს მხოლოდ კუ ნინძების მიწისქვეშა ბინაში მოეგება. ვირთხა სპლინტერი, მათი მასწავლებელი, მოუთხრობს, თუ როგორ მოხდა მათი გადაქცევა დიდ არსებებად. კუები სტუმრად მიდიან ეიპრილთან, მაგრამ შინ დაბრუნებულები აღმოაჩენენ, რომ მთელი ბინა გადატრიალებულია და სპლინტერი გამქრალია.
რაფაელი მშვიდად სეირნობს ეიპრილის სახლის სახურავზე, მაგრამ მას ამჩნევს კეისი ჯონსი. იგი მოემართება მისკენ. ამასობაში რაფს თავს ესხმიან კლანის წარმომადგენლები. ეიპრილის ბინაში დიდი ბრძოლა იმართება. კეისი, ეიპრილი და ოთხივე კუ ტოვებეს ნიუ იორკს და ეიპრილის ოჯახის ფერმაზე იმალება, ქალაქგარეთ. რაფი დაღვრემილია, ისევე როგორც სხვა კუები. მაგრამ ერთ-ერთი ღამით, მედიტაციისას, ისინი ხედავენ სპლინტერს, რომელიც აიმედებს მათ.
სპლინტერი 'ფეხის კლანის' შტაბ-ბინაშია შეპყრობილი. დენის იგი უხსნის, რომ შრედერი, კლანის ლიდერი, სინამდვილეში არის ოროკუ საკი, რომელმაც მოკლა მისი მასწავლებელი, ჰამატო იოში.
კუები ბრუნდებიან ქალაქში. დენისგან ისინი შეიტყობენ, რომ სპლინტერი შრედერს ჰყავს შეპყრობილი. ისინი, პოლიციასთან ერთად იერიშს მიიტანენ 'ფეხის კლანის' შტაბ-ბინაზე, მაგრამ შრედერთან შერკინებისას მარცხდებიან. მაშინ ჩნდება სპლინტერი, რომელიც სპეციალური საბრძოლო ილეთით ატყუებს შრედერს და მოისვრის მას სახურავიდან. იგი ეცემა სანაგვეში, ხოლო კეისი, ვითომ შემთხვევით, აჭერს ხელს სპეციალურ ღილაკს, რომელიც ნაგავს პრესავს.
Diacamma assamense
სქოლიო
კატეგორია:ჭიანჭველები
კუ ნინძები (ფილმი)
სიუჟეტი
'ფეხის კლანის' წევრები აყვანილები არიან პოლიციის მიერ. კუები ზეიმობენ გამარჯვებას.
გახმოვანება
ჯოშ პაი ერთადერთია, რომელმაც თავისი როლი შეასრულა კამერის წინ და ამავე დროს, პერსონაჟიც გაახმოვანა.
შეფასება
კინოთეატრებში ფილმს დიდი წარმატება ჰქონდა. თუმცა, როჯერ ებერტმა მას მხოლოდ 2 და ნახევარი ვარსკვლავი მიანიჭა, რასაც დაამატა, რომ ეს კუ ნინძების შესახებ ფილმის საუკეთესო ვერსიაა, რისი გადაღებაც შესაძლო იყო. ძირითადად, ფილმმა დადებითი შეფასება მიიღო ორიგინალურ კომიქსებთან მსგავსების გამო. მიუხედავად იმისა, რომ Rotten Tomatoes-ისგან მან მიიღო 46%-იანი რეიტინგი, მისი მომხმარებლების 76% ფილმს მხარს უჭერდა.
1991 წლის Saturn Awards-ის დაჯილდოებაზე კუ ნინძები ნომინირებული იყო საუკეთესო კოსტიუმებისა და საუკეთესო ფანტასტიკური ფილმის კატეგორიაში.
გავლენა
ფილმის წარმატებას მოჰყვა გაგრძელებებიც. ერთი წლის შემდეგ გამოვიდა კუ ნინძები II: შლამის საიდუმლო, ხოლო 2003 წელს - კუ ნინძები III. თუმცა, ამ ფილმებმა ნაკლები შემოსავალი მოიტანეს და მკვეთრად დაბალი შეფასებაც ჰქონდათ. 2007 წლისათვის დაგეგმილი იყო კიდევ ერთი ფილმის გადაღება, თუმცა საბოლოოდ იგი გამოვიდა 3D ანიმაციური ფილმის სახით. ამჟამად დაგეგმილია კიდევ ერთი სერიის გადაღება, მსახიობების მონაწილეობით.
გადაღება
გადაღება მიმდინარეობდა 1989 წლის ივლისში-სექტემბერში. ფილმის ბიუჯეტი 13.5 მილიონ აშშ დოლარს შეადგენდა. სცენების დიდი ნაწილი ჩრდილოეთ კაროლინაში გადაიღეს, ხოლო სხვა ნაწილი - ნიუ იორკში (სხვადასხვა ცნობილი ადგილის კადრში მოსახვედრად). ჩრდილოეთ კაროლინის კინოსტუდიაში გადაღებული იქნა ნიუ იორკის სახურავების სცენებიც, ხოლო დანარჩენი სახურავების სახით გამოყენებულია ფოტოსურათები, რომლებიც დიზაინერებმა გადაიღეს ნიუ იორკში ოთხი თვით ადრე. იქვე ბრუკლინის მიტოვებული მეტროს სადგურის და მიწისქვეშა გვირაბების სცენებიც გადაიღეს.
პრობლემები შეიქმნა კუ ნინძების შტაბ-ბინის აგებისას - ვინაიდან მათ სახლში გადაღებისას ნამდვილი წყალი ჩაედინებოდა. თავად კუ ნინძების კოსტიუმები შეიქმნა ჯიმ ჰენსონის სახელოსნოში. ჯიმ ჰენსონის თქმით, ეს იყო ყველაზე სრულყოფილი ნამუშევარი, რომელიც იმ დროისათვის შეუქმნია. მათ დასრულებას მთლიანად 18 კვირა დასჭირდა.
DVD
ოფიციალურად ფილმი DVD დისკზე მხოლოდ 2002 წლის 3 სექტემბერს გამოჩნდა. მასში შეტანილი იქნა მხოლოდ სარეკლამო რგოლი და ინტერაქტიული სანავიგაციო მენიუები. ფილმი ასევე MiniDVD ფორმატშიც გამოიცა.
2009 წლის 11 აგვისტოს სპეციალური გამოცემის სახით გამოჩნდა DVD და Blu-Ray დისკები. კრებულში შეტანილია მეორე და მესამე ფილმიც, ისევე, როგორც 2007 წლის ანიმაციური ფილმი. დამატებითი მასალები ამ კრებულში შეტანილი არ არის.
გერმანიაში 2010 წლის 12 მარტს გამოვიდა ფილმის სპეციალური გამოცემა, სტივ ბერონის აუდიოკომენტარებით, განსხვავებული დაბოლოებით და სხვა დამატებითი მასალებით.
სქოლიო
კატეგორია:ფილმები კუ ნინძებზე კატეგორია:1990 წლის ფილმები კატეგორია:1991 წლის ფილმები კატეგორია:ამერიკული ფილმები
ティーンエイジ・ミュータント・ニンジャ・タートルズ
ლისაბონის ხელშეკრულება
ლისაბონის ხელშეკრულება („Treaty of Lisbon“ ან „Reform Treaty“; ასევე წოდებული როგორც „ლეგალური ბაზისი“) — საერთაშორისო ხელშეკრულება, რომელიც ევროკავშირის (EU) საკონსტიტუციო საფუძველს ქმნის. ლისაბონის ხელშეკრულებას ხელი მოეწერა ევროპის კავშირის წევრების მიერ 2007 წლის 13 დეკემბერს, ხოლო ძალაში შევიდა 2009 წლის 1 თებერვალს. თავის თავში აერთიანებს მაასტრიხტის ხელშეკრულებასა (1992), ცნობილი როგორც ევროპის კავშირის სადამფუძნებლო ხელშეკრულება, რომლის გაფორმებით ევროგაერთიანებები გარდაიქმნა ევროკავშირად და ეკონომიკურთან ერთად, პოლიტიკური ასპექტიც შეიძინა; და რომის ხელშეკრულებას (1957). ლისაბონის ხელშეკრულება აერთიანებდა ორგანიზაციის მიერ მიღებულ პროტოკოლებს, ასევე იმ ხელშეკრულებას, რომლის საფუძველზეც დაფუძნდა ევროპული გაერთიანება ატომური ენერგიის დარგში, ე.წ. ევრატომი. ლისაბონის ხელშეკრულების საფუძველზე, ევროკავშირს სამართალსუბიექტობა მიენიჭა.
ლისაბონის ხელშეკრულებამ ძირეული ცვლილებები შეიტანა ევროკავშირის პოლიტიკაში. 45-ზე მეტ სფეროში ერთსულოვნების პრინციპი შეიცვალა კვალიფიციური უმრავლესობის პრინციპით; უფრო ძლიერმა ევროპარლამენტმა ჩამოაყალიბა ორპალატიანი საკანონმდებლო ორგანო მინისტრთა საბჭოსთან ერთად. ლისაბონის შეთანხმების მიხედვით, შეიქმნა ევროკავშირის საბჭოს პრეზიდენტისა და ევროკავშირის საგარეო საქმეთა და უსაფრთხოების პოლიტიკის უმაღლესი წარმომადგენლის თანამდებობები. ხელშეკრულების საფუძველზე შეიქმნა ასევე ევროკავშირის ადამიანის უფლებათა კანონპროექტი, ფუნდამენტური უფლებების ქარტია, რომელსაც იურიდიულად სავალდებულო ხასიათი მიენიჭა. პირველად ორგანიზაციის არსებობის ისტორიაში ამ ხელშეკრულებამ ევროკავშირის წევრ ყველა სახელმწიფოს მისცა უფლება, სურვილისამებრ, დატოვოს კავშირი და კავშირიდან გასვლის პროცედურებიც შეიმუშავა.
ხელშეკრულების ძირითადი მიზანი იყო „ამსტერდამისა და ნიცის შეთანხმების დაწყებული პროცესის დასრულება, რომელიც ითვალისწინებდა ვროკავშირისთვის უფრო ძლიერი, ერთიანი მმართველობის შექმნას, ეფექტიანი საგარეო პოლიტიკისა და ევროკავშირის წევრ ქვეყნებს შორის გადაწყვეტილების მიღების შედარებით მარტივი სისტემის ჩამოყალიბებას.“  ლისაბონის ხელშეკრულების მოწინააღმდეგეთა რიგებში იყო ევროპის პარლამენტის ყოფილი წევრი იენს-პიტერ ბონდი (დანიის წარმომადგენელი), რომელიც ამტკიცებდა რომ ეს ხელშეკრულება უფრო მეტად ცენტრალიზებულ კავშირს შექმნიდა და ეროვნული ამომრჩევლების „ძალაუფლების წართმევით“ შეამცირებდა დემოკრატიის ხარისხს. მომხრეები კი ამბობდნენ, რომ ეს შეთანხმება უფრო მეტად დააბალანსებდა ევროკავშირის სისტემას ევროპის პარლამენტის უფრო გაძლიერებითა და ეროვნული პარლამენტის როლის გაზრდით.
ევროკავშირის ინტიტუტების სახეცვლილებასთან დაკავშირებით მოლაპარაკებები 2001 წელს დაიწყო, რის შედეგადაც, პირველ რიგში, წამოაყენეს ევროპის კონსტიტუციის შექმნის საკითხი, რომელიც გააუქმებდა უკვე არსებულ ევროპულ შეთანხმებებს და მათ ჩაანაცვლებდა ე.წ. კონსტიტუციით. მიუხედავად იმისა რომ შეთანხმება ევროკავშირის წევრ სახელმწიფოთა უმრავლესობას რატიფიცირებული ჰქონდა ის მაინც გააუქმეს, ვინაიდან 2005 წლის 29 მაისს  საფრანგეთის ამომრჩეველთა 55%-მა, ხოლო 2005 წლის 1 ივნისს ნიდერლანდების ამომრჩეველთა 61%-მა მხარი არ დაუჭირა. მოკლე პერიოდის გასვლის შედმეგ კი წევრი სახელმწიფოები შეთანხმდენენ იმის მაგივრად რომ გაეუქმებინათ უკვე არსებული შეთანხმებები მთელი რიგი რეფორმების გატარებით აღედგინათ „მიტოვებულ“ კონსტიტუცია. ჩასწორებული სახით წარმოდგენილ ე.წ. „რეფორმის ხელშეკრულებას“ ხელი მოეწერა 2007 წელს ლისაბონში. თავდაპირველად გათვალისწინებული იყო რომ ყველა წევრ სახელმწიფოს უნდა მოეხდინა მისი რატიფიკაცია 2008 წლის ბოლომდე. ეს ჩანაფიქრი ჩაიშალა ვინაიდან ირლანდიელ ამომრჩეველთა ურავლესობამ 2009 წლის ივნისში მხარი არ დაუჭირა ამ ხელშეკრულებას, მაგრამ სხვადასხვა დათმობისა და მოლაპარაკებების შემდეგ 2009 წლის ოქტომბერში ჩატარდა მეორე რეფერენდუმი და ამომრჩეველთა უმრავლსებომა უკვე მხარი დაუჭირა ხელშეკრულების რატიფიკაციას.
ისტორია
2007 წელს გერმანია გახდა ევროკავშირის პრეზიდენტი სახელმწიფო და „ფიქრის“ პერიოდი დასრულებულად გამოაცხადა. მარტისთვის, რომის ხელშეკრულების 50 წლის იუბილეზე, ევროკავშირის ყველა წევრმა სახელმწიფომ მიიღო ბერლინის დეკლარაცია. ეს უკანასკნელი ითვალისწინებდა ახალი ხელშეკრულების მიღების საკითხს, რომელიც უნდა მიეღოთ 2009 წლის საპარლამენტო არჩევნებამდე, 2009 წლის შუა რიცხვებისთვის კი ხელშეკრულება უკვე რატიფიცირებული უნდა ჰქონოდათ.
ბერლინის დეკლარაციამდე, ამატოს ჯგუფი (ოფიციალურად ევროპული დემოკრატიის მოქმედი კომიტეტი - ACED), ევროპელი პოლიტიკოსების გაერთიანება, რომელსაც ბაროსოს კომისია უჭერდა მხარს, არაოფიციალურად მუშაობდა ევროკავშირის კონსტიტუციის ხელშეკრულების ძველი ტექსტის გადაწერაში. 2007 წლის 4 ივნისს ჯგუფმა გამოაქვეყნა ტექსტი ფრანგულ ენაზე. ბერლინის დეკლარაცია კი ევროკავშირის ლიდერებმა არაოფიციალურად გაწერეს ახალი ხელშეკრულების განრიგი და ვადები, რომელიც მოიცავდა შემდეგს:
ივნისის ევროპული საბჭო
150px|მინი|მარცხნივ|50 წლის იუბილე 2007 წლის ზაფხულში, [[ბერლინი. მერკელი და ბაროზუ]] 2007 წლის 21 ივნისს ევროპული საბჭოს წევრ სახელმწიფოთა მეთაურების შეხვედრა გაიმართა ბრიუსელში, იმ მიზნით რომ მიეღოთ ახალი ხელშეკრულება, რომელიც ჩაანაცვლებდა წინათ უარყოფილ კონსტიტუციას. შეხვედრა მიმდინარეობდა გერმანიის პრეზიდენტობის ქვეშ, მოლაპარაკებებს კი ხელმძღვანელობდა კანცლერი ანგელა მერკელი, როგორც ევროპული საბჭოს თავმჯდომარე. სხვა საკითხების მოგვარებასთან ერთად, როგორიც იყო მალტასა და კვიპროსის ევროზონაში გაერთიანების გადაწყვეტილება, ხელშეკრულებასთან დაკავშირებით მოლაპარაკებებიც, რომელიც 2007 წლის 23 ივნისის დილამდე გრძელდებოდა, დასრულდა. მოლაპარაკებების ყველაზე რთული ნაწილი იყო პოლონეთის დაჟინებული მოთხოვნა მინისტრათა საბჭოს არჩევნების კვალიფიციური უმრავლესობით ჩატარების შესახებ.
ინდუსტრიალისტთა ევროპული მრგვალი მაგიდის (ERT) წევრები მონაწილეობდნენ ლისაბონის დღის წესრიგის მომზადებაში, რომელიც ევროპას დაეხმარებოდა 2010 წლისთვის გამხადრიყო „მსოფლიოში ყველაზე კონკურენტუნარიანი და დინამიური ეკონომიკის მქონე კონტინეტი“. ERT-ის წევრები რეგულარულად ცდილობდნენ მიეღოთ მონაწილეობა იმ სხდომებში, სადაც ცდილობდნენ მოეძებნათ უფრო ეფექტიანი გზები ლისაბონის დღის წესრიგის ამოქმედებასთან დაკავშირებით, რომელიც ევროკავშირის ყველა წევრი სახელმწიფოსთვის იქნებოდა მისაღები.
მთავრობათაშორის კონფერენციაზე შეთანხმება თექვსმეტგვერდიან მანდატზე დაიტანეს, რომელშიც ამოშლილი იყო უფრო მეტად კონსტიტუციური ტერმინოლოგია და ის ჩანაცვლებული იყო ძველი ევროპული კონსტიტუციის სიმბოლოებით. დიდი ბრიტანეთისა და პოლონეთის ზეწოლით გადაწყდა მიეღოთ პროტოკოლი ევროკავშირის ფუნდამენტური უფლებების ქარტიის შემუშავებისთვის. ერთ-ერთი ყველაზე თვალსაჩინო ცვლილება ხმის მიცემის სისტემის შეცვლა გახდა, რომელიც 2014 წლიდან უნდა ამოქმედებულიყო.
ივნისის შეხვედრაზე გამოჩნდა „რეფორმების ხელშეკრულების“ სახელწოდებაც, რომელმაც სრულიად ჩაანაცვლა ლისაბონის ხელშეკრულების კონსტიტუციის მეტსახელი. ტექნიკურად შეთანხმდნენ რომ რეფორმების ხელშეკრულება ჩაანაცვლებდა როგორც ევროკავშირის ხელშეკრულებას (TEU), ასევე ევროპულისაზოგადოების ჩამოყალიბების შეთანხმებას (TEC), მას უნდა მოეცვა ასევე ევროპული კონსტიტუციის დებულებები. მიუხედავად ამისა ეს სამივე ერთ კოდუმენტში არ ერთიანდებოდა. ამასთან, შეთანხმდნენ რომ ევროპული კოსნტიტუციისგან განსხვავებით, სადაც ქარტია დოკუმენტის ნაწილი იყო რეფორმების ხელშეკრულებაში მხოლოდ მასზე მითითება იქნებოდა გაკეთებული, რადგან ევროკავშირის ფუნდამენტური უფლებების ქარტია იურიდიულად სავალებულო ხასიათის გამხდარიყო. ერთ-ერთი საკითხი რომელიც მოლაპარაკებების პერიოდში წამოიჭრა იყო ნიდერლანდების პრემიერ-მინისტრის იან-პიტერ ბალკენენდის განცხადება იმის შესახებ, რომ ეროვნული პარლამენტი დიდ როლს ასრულებდა ევროკავშირის გადაწყვეტილებების მიღების პროცესში და ეს შეუცვლელად უნდა დარჩენილიყო.
მთავრობათაშორისი კონფერენცია
პორტუგალიამ გერმანიას რეფორმების ხელშეკრულების მიღების საკითხში დიდი მხარდაჭერა გამოუცხადა. ივნისის მოლაპარაკებების შემდეგ მთავრობათაშორისმა კონფერენციამ ოფიციალურად შეადგინა კანონპროექტი ხელშეკრულების მიღებასთან დაკავშირებით 2007 წლის 23 ივლისს. მთავრობათაშორისი კონფერენცია გაიხსნა მოკლე, ფორმალური ცერემონიის შემდეგ. ხელშეკრულების მიღების პროცესი დაიწყო პორტუგალიის მიერ ოფიციალურ საიტზე 145-გვერდიანი დოკუმნეტის (სახელწოდებით ხელშეკრულების პროექტი) ატვირთვით.
მთავრობათაშორისი კონფერენციის გახსნამდე პოლონეთის მთავრობამ გამოთქვა სურვილი კიდევ ერთხელ გადაეხედათ ივნისის ხელშეკრულებისთვის, განსაკუთრებით ხმის მიცემის სისტემასთან დაკავშირებით, მაგრამ ამ შეხედულებას არ იზიარებდა წევრი სახელმწიფოების უმრავლესობა.
ოქტომბრის ევროპული საბჭო
ექტომბრის ევროპულ საბჭოს სათავეში ედგა პორტუგალიის პრემიერ-მინისტრი და ამავე დროს ევროპული საბჭოს თავმჯდომარე ჟოზე სოკრატესი. საბჭო აერთიანებდა ყველა წევრი სახელმწიფოს იურისტ ექსპერტებს, რომლებიც ხელშეკრულების საბოლოო ესკიზს განიხილავდნენ. საბჭოს ჩატარების პერიოდში ნათელი გახდა, რომ რეფორმების ხელშეკრულების ოფიციალური სახელი „ლისაბონის ხელშეკრულება“ იქნებოდა, რადგან სწორედ ლისაბონში მოხდებოდა მისი ხელმოწერა.
ხელმოწერა
200px|მინი|მარცხნივ|წვერი სახელმწიფოების ოფიციალური წარმომადგენლები [[ჟერონიმუშის მონასტერი|ჟერონიმუშის მონასტრის ფონზე]] 2007 წლის ოქტომბრის შეხვედრაზე, პორტუგალია დაჟინებით მოითხოვდა რომ ხელშეკრულების ხელმოწერის ცერემონია ლისაბონში, პორტუგალიის დედაქალაქში, გამართულიყო. ამ შემოთავაზებას მხარი დაუჭირეს და როგორც ევროკავშირის ხელშეკრულებების სახელწოდებების ტრადიციიდან გამომდინარე რეფორმების ხელშეკრულებას, სწორედ მისი ხელმოწერის ადგილის აღსანიშნავად, ეწოდა ლისაბონის ხელშეკრულება. პორტუგალიის მთავრობას კი დაევალა ხელმოწერის ცერემონიის ორგანიზება.
პორტუგალიის მთავრობამ, რომელიც იმ პერიოდში ევროპის კავშირის საბჭოს თავმჯდომარე სახელმწიფო იყო, ხელმოწერის ცერემონიის ადგილად XV საუკუნეში აგებული ჟერონიმუშის მონასტერი აირჩია, ამავე ადგილას მოეწერა ხელი პორტუგალიის ევროკავშირში გაერთიანების შეთანხმებას 1985 წელს. ევროკავშირის წევრი 27 სახელწმიფოს ოფიციალური წარმომადგენელი ესწრებოდა ცერემონიას, რომელთაც სახელმწიფოს სახელით ლეგიტიმურად მოაწერეს ხელი ხელშეკრულებას, რითაც საბოლოოდ დასრულდა მოლაპარაკებების ეტაპი. ამასთან ერთად, პირველად ევროკავშირის ისტორიაში ამ ხელშეკრულებას ხელი მოაწერეს ევროკავშირის სამი ძირითადი ინსტიტუტის პრეზიდენტებმა.
დიდი ბრიტანეთის პრემიერ-მინისტრი არ დაესწრო ოფიციალურ ცერემონიას და ამის სანაცვლოდ რამდენიმე საათის შემდეგ განცალკევებით მოაწერა შეთანხმებას ხელი, მისი არყოფნის მიზეზად კი დასახელდა ბრიტანეთის პარლამენტის წევრების კომიტეტის სხდომაზე დასწრება.
რატიფიკაცია
მინი|ხელშეკრულების რატიფიცირება ქვეყნების მიხედვით (მწვანედ). ხელშეკრულების კანონიერ ძალაში შესვლამდე ევროკავშირის ყველა წევრ სახელმწიფოს მისი რატიფიკაცია უნდა მოეხდინა. ეროვნული რატიფიკაცია დასრულდა მაშინ, როდესაც ყველა საჭირო დოკუმენტაცია წარედგინა იტალიის მთავრობას. ბოლო ეროვნული რატიფიკაციის მეორე თვეს ხელშეკრულება ევროკავშირის ყველა წევრი სახელმწიფოსთვის ოფიციალურად შევიდა ძალაში.
თავდაპირევლი გეგმის მიხედვით ყველა წევრ სახელმწფიოს ამ ხელშეკრულების რატიფიკაცია 2008 წლის ბოლომდე უნდა მოეხდინა, მაგრამ ეს გეგმა ჩაიშალა, რადგან 2008 წელს ირლანდიელ ამომრჩეველთა უმრავლესობამ მხარი არ დაუჭირა შეთანხმებას, 2009 წლის მეორე რეფერენდუმით კი ირლანდიაშიც მოხდა ლისაბონის ხელშეკრულების რატიფიკაცია. ირლანდია ითვლება ერთადერთ სახელმწიფოდ, რომელმაც ხელშეკრულების რატიფიკაციასთან დაკავშირებით რეფერენდუმი ჩაატარა. გაერთიანებულ სამეფოში 2008 წლის 21 იანვარს ევროკავშირის შესახებ მიღებული საკანონდებლო აქტი თემთა პალატამ განიხილა და მხოლოდ მეორე კენჭისყრით დაუჭირა მხარი მას (362 224-ის წინააღმდეგ); პრემიერ-მინისტრი გორდონ ბრაუნი იმ დღეს არ ესწრებოდა თემთა პალატის შეხვედრას, ხოლო კანონპროექტი წარდგენილი იყო დეივიდ მილიბანდის მიერ. ჩეხეთის სარატიფიკაციო დოკუმენტი დეპონირებულ იქნა რომში 2009 წლის 13 ნოემბერს. საბოლოოდ ლისაბონის ხელშეკრულება ძალაში შევიდა 2009 წლის 1 დეკემბერს.
გავლენა
ლისაბონის ხელშეკრულებით ევროპარლამენტისა და ევროპული საბჭოს ძალაუფლება უფრო მეტად გაიზარდა. კომისიისა და ევროპული საბჭოს პრეზიდენტების გაყოფამ წარმოშვა მათ შორის მეტოქეობა და კონკურენცია. ორივე პრეზიდენტი ესწრებოდა საერთაშორისო სამიტებს თავთავიანთი ვალდებულებების შესრულების მიზნით. მოელოდნენ რომ 2014 წელს, როგორც ეს ახალი ხელშეკრულებით იყო ნებადართული, ეს ორი თანამდებობა გაერთიანდებოდა.
პარლამენტმა გაზრდილი ძალაუფლება კანონდებლობის რეფორმაციის მიზნით ფართოდ გამოიყენა, ასევე საბიუჯეტო პრივილეგიები გამოიყენა, როგორც ვეტო, იმ საკითხთან დაკავშირებით, თუ როგორ უნდა წარმართულიყო საგარეო სერვისების სამსახური. ეს მიდგომა საერთაშორისო ხელშეკრულებებთან მიმართებაშიც დანერგეს, რათა სწრაფად დაებლოკათ სხვადასხვა დაგაწყვეტილება, მაგალითად SWIFT-ის მონაცემთა გაზიარების შეთანხმება აშშ-სთან. ამავე ბერკეტის გამოყენება ემუქრებოდა სამხრეთ კორეასთან დადებულ თავისუფალი ვაჭრობის შეთანმხებას, რომელიც შემდგომში ჩაიშალა.
უფლებამოსილების გადანაწილება რატიფიკაციის პროცესზე ფართოდ აისახა. ლისაბონის ხელშეკრულების საფუძელზე მინისტრთა საბჭოს, კომისიის მსგავსად, უფლებები შეეზღუდა. სხვადასხხვა სფეროში კი წევრ სახელმწიფოებს ვეტოს უფლება ჩამოერთვათ. საბჭოს პრეზიდენტობამ, რომელიც ყოველ ექვს თვეში იცვლება წევრ სახელმწიფოებს შორის, დაკარგა გავლენა: ქვეყნის პრემიერ-მინისტრი აღარ იკავებდა ევროპული საბჭოს თავმჯდომარის პოსტს, ხოლო საგარეო საქმეთა მინისტრი აღარ ითვლებოდა ევროკავშირის წარმომადგენელი (ამ როლს ამჟამად უმაღლესი წარმომადგენელი ასრულებს).
ფუნქციონირება
ლისაბონის ხელშეკრულება, ცალკე, დამოუკიდებელ შეთანხმებად არ განიხილება. ვინაიდან ცალკეული დებულებები ამოღებული იქნა ევროკავშირის ხელშეკრულებიდან („მაასტრიხტის ხელშეკრულება“) და ასევე ევროპული საზოგადოების სადამფუძნებლო დოკუმენტიდან („რომის ხელშეკრულება“). ლისაბონის ხელშეკრულებაში გაკეთდა მითითება, მთელი რიგი შესწორებებით, ევროკავშირის ფუნდამენტური უფლებების ქარტიაზე, რომელსაც ლისაბონის ხელშეკრულებით იურიდიულად სავალდებულო ძალა მიეცა. ევროკავშირის ხელშეკრულებას, ევროკავშირის სადამფუძნებლო დოკუმენტსა და ფუნდამენტური უფლებების ქარტიას თანაბარმნიშვნელოვანი ძალა ენიჭება, სამივე იურიდიულად სავალდებულოა და ამასთანავე სამივე კომბინირებულად აყალიბებს ევროკავშირის საკანონმდებლო საფუძველს.
ფუნდამენტური უფლებების ქარტია
200px|მინი|ევროკავშირის ფუნდამენტური ფულებების ქარტიის პრეამბულა ევროკავშირის ფუნდამენტური უფლებების ქარტიის ორმოცდათხუთმეტივე მუხლი მოიცავს როგორც პოლიტიკურ და სოციალურ, ასევე ეკონომიკურ უფლებებს. ქარტია იცავს არა მხოლოდ ევროკავშირის მოქალაქებიის, არამედ რეზიდენტების უფლებებსაც. მისი ტექსტი ევროპული კონვენციის ეგიდით შემუშავდა და ოფიციალურად გამოქვეყნდა 2000 წლის 7 დეკემბერს ევროპარლამენტის, მინისტრთა საბჭოსა და ევროპული კომისიის მხარდაჭერით. მიუხედავად ამისა მისი სამართლებრივი სტატუსი უცნობი იყო მანამ სანამ არ მიიღეს ლისაბონის ხელშეკრულება, რის საფუძველზეც ქარტიამ იურიდიულად სავალდებულო ხასიათი მიიღო.
ევროპის კონსტიტუციის ხელშეკრულების ნაწილად მიიჩნეოდა ქარტიაც, მაგრამ კონსტიტუციის ტექსტის მიღებას მხარი აღარ დაუჭირეს. ხოლო ლისაბონის ხელშეკრულებამ წესდებაში მითითება გააკეთა სწორედ ამ ქარტიაზე და დაადგინა მისი სამართლებრივი სტატუსი, მიუხედავად იმისა რომ ქარტია ხელშეკრულების უშუალო ნაწილი არ გამხდარა. ხელშეკრულების თანახმად ევროკავშირი, თავის მხრივ, უნდა მიჰყვეს ქარტიის დებულებებს და კანონმდებლობაში ცვლილებები სწორედ მისი მუხლების შესაბამისად შეიტანოს. როგორც ხელშეკრულებებითაა განსაზღვრული, მაშინ როდესაც წევრი სახელწიფოები ევროპის სამართლის იმპლემენტაციას ახდენენ ქარტიის მოქმედების ძალა მათ იურისდიქციაზე ვრცელდება. ამგვარად ქარტია ევროკავშირის კომპეტენციის საზღვრებს გარეთ არ მოქმედებს და შესაბამისად მბოჭავი ძალაც არ გააჩნია.
ნაბახტევის დედაღვთისა
300px|მინი ეკლესია დედაღვთისა - ეკლესია ხაშურის მუნიციპალიტეტის სოფელ ნაბახტევის სამხრეთით ხელოვნურად მოვაკებულ ფერდობზე, სასაფლაოზე. სტილისტური ნიშნებით თარიღდება XVIII-XIX სს-ით.
ეკლესია დარბაზულია (5X3,8 მ) ნაგებია ნატეხი ქვით და ქვიშაქვით, განახლებული ნაწილები, აღმოსავლეთ და დასავლეთ ფასადების ფრონტონები და ჩრდილოეთ სარკმლის წირთხლები აგურითაა ამოყვანილი. შესასვლელი დასავლეთიდანაა. კარს შიგნიდან სამი ქვისაგან შედგენილი ტრაპეციული გადახურვა აქვს, ხოლო გარედან არქიტრავული. ოთხკუთხა საკურთხევლის ბაქანი 0,5 მეტრითაა ამაღლებული. მის აღმოსავლეთ კედელში, რომელიც ბლაგვი კუთხით უერთდება ჩრდილოეთ კედელს, ერთ ვერტიკალზე ორი სარკმელია გაჭრილი, ქვედა თაღოვანია, ზედა - პატარა და კვადრატული. საკრთხევლის ჩრდილოეთ კედელში თაროა. დარბაზის ჩრდილოეთ კედელში ერთი ფართო სარკმელია. დარბაზი გადახურულია ნახევარწრიული კამარით. დასავლეთ ფასადზე კარის არქიტრავზე გამოსახულია ჩაღრმავებული აყვავებული ჯვარი. ჯვრის მარჯვნივ სომხური წარწერაა, ხოლო მარცხნივ - სამი პატარა ჯვარი. ფასდის ზემო ნაწილშიც ერთი ჯვარია გამოსახული.
რესურსები ინტერნეტში
კატეგორია:ხაშურის მუნიციპალიტეტის ტაძრები
პიუს IV
მინი|მარჯვნივ|პიუს IV პიუს IV (Pius PP. IV; ერისკაცობაში ჯოვანი ანჯელო მედიჩი; დ. 31 მარტი, 1499 —გ. 9 დეკემბერი, 1565) — რომის პაპი 1559 წლის 25 დეკემბრიდან 1565 წლის 9 დეკემბრამდე.
მედიჩების გვარის წარმომადგენელი დაიბადა 1499 წლის 31 მარტს მილანში, ნოტარიუსის ოჯახში. ინტერესი ჰქონდა მედიცინისა და იურისპრუდენციის მიმართ. სწავლობდა პავიისა და მილანის უნივერსიტეტებში. პავლე III-მ იგი ჩააყენა რომის კურიის სამსახურში. მანვე დანიშნა სიცილიის ერთ-ერთი ქალაქის არქიეპიკოპოსად და 1549 წელს მიანიჭა კარდინალის წოდება.
ლიტერატურა
კატეგორია:რომის პაპები კატეგორია:დაბადებული 31 მარტი კატეგორია:დაბადებული 1499 კატეგორია:გარდაცვლილი 9 დეკემბერი კატეგორია:გარდაცვლილი 1565
The Chemical Brothers
The Chemical Brothers (ინგლ. "ქიმიური ძმები") — ელექტრონული მუსიკალური ჯგუფია ინგლისიდან, რომელიც ორი წევრის, ტომ როულენდის და ედ საიმონსისგან შედგება. თავიდან მათ "The Dust Brothers" ერქვათ, მაგრამ პოპულარობის მოპოვებსთან ერთად 1995 წელს, სახელის შეცვლა მოუწიათ, რადგან ჯგუფი ასეთი სახელით უკვე არსებობდა. ეს ჯგუფი პროდიჯისთან, ფეთბოი სლიმთან, კრისტალ მეთოდთან და სხვა მრავალი ნაკლებად ცნობილ ჯგუფებთან ერთად პიონერები იყვნენ ელექტრონულ საცეკვაო ჟანრში Big Beat (ქართულად დიდი ბიტი), და ცნობილები არიან მაღალი ხარისხის საკონცერტო სეტებით.
ძვლიანი თევზები
ძვლიანი თევზები (Osteichthyes) — ხერხემლიან ცხოველთა ზეკლასი. თანამედროვე თევზების ყველაზე მრავალრიცხოვანი ჯგუფი. ცნობილი არიან ქვედა დევონური პერიოდიდან (400 მილიონი წლის წინ), ყველაზე დიდ მრავალფეროვნებას მიაღწია ახალი ერის დასაწყისში, გაუსწრო ყველა მრგვალპირიან და ხრტილიან თევზს, აგრეთვე ხმელეთის ძუძუმწოვარ ცხოველებს. მოიცავს ორ ჯგუფს: სხივფარფლიანი თევზები და მტევანფარფლიანები. ევოლუციური თვალსაზრისით, 2013 წლიდან დაწყებული, ძვლიან თევზებს (კერძოდ, მტევანფარფლიანებს) მიეკუთვნება ასევე ტეტრაპოდები (Tetrapoda), თუმცა ტრადიციულად ისინი არ განიხილებიან ძვლიანი თევზების ნაწილად.
კლადოგრამა
იხილეთ თანამედროვე ძვლიანი თევზების კლადოგრამა. მასში შედის აგრეთვე ტეტროპოდთა ჯგუფი, რადგან კლადისტიკურად ძვლიან თევზებში შედის, მაგრამ ტრადიციულად — არა.
სქოლიო
*
6 აპრილი
იხილეთ აგრეთვე
სხვა თვეები
0406
VIII ტურნირი მსოფლიოს პირველობაზე ჭადრაკში ქალთა შორის
VIII ტურნირი მსოფლიოს პირველობაზე ჭადრაკში ქალთა შორის გაიმართა 1949-1950 წლებში.
1944 წელს ვერა მენჩიკი გარდაიცვალა და ფიდემ გადაწყვიტა ჩაეტარებინა ტურნირი მსოფლიოს ახალი ჩემპიონის გამოსავლენად. ეს ტურნირი 1949 წლის 19 დეკემბერს დაიწყო მოსკოვში და 1950 წლის 19 იანვრამდე გაგრძელდა. მონაწილენი თავად ფიდემ შეარჩია. სულ მონაწილეობდა 12 ქვეყნის 16 მოჭადრაკე. ტურნირი საბჭოთა მოჭადრაკეების ტრიუმფით დასრულდა, რომლებმაც პირველი ოთხი ადგილი დაიკავეს. მსოფლიოს მეორე ჩემპიონი კი ლიუდმილა რუდენკო გახდა.
ლიტერატურა
კატეგორია:მსოფლიო ჩემპიონატი ჭადრაკში ქალთა შორის
Apocalypsis
Apocalypsis — ჩრჩილების გვარი სფინქსისებრთა ოჯახისა. აღწერილია ლაიონელ როთშილდის მიერ 1903 წელს. მონოტიპური გვარია, ერთადერთი სახეობაა Apocalypsis velox.
სქოლიო
*
ასფიქსიოფილია
ასფიქსიოფილია (ασφυξία — გაგუდვა; φιλία — სიყვარული), იგივე ავტოასფიქსიოფილია, ან სექსუალური ასფიქსია — პარაფილია, რომლის დროსაც ადამიანი განზრახ უკეტავს ტვინს ჟანგბადის მიწოდებას სექსუალური გრძნობის გასამძაფრებლად. ეს სერიოზულ საფრთხეს უქმნის ადამიანს. აშშ-ში ყოველწლიურად 200-დან 1000-მდე მსგავსი სახის გარდაცვალების შემთხვევა ფიქსირდება.
რესურსები ინტერნეტში
კატეგორია:პარაფილიები
Long Island iced tea (კოქტეილი)
Long Island iced tea შერეული ალკოჰოლური სასმელია, რომელიც როგორც წესი არაყის, ტეკილას, ღია ფერის რომის, თრიფლ სექის (ძლიერი, ტკბილი და უფერო ფორთოხლის არომატიანი ლიქიორი, რომელიც ფორთოხლის ქერქისგანაა დამზადებული), ჯინისა და ცოტაოდენი კოლასგან შედგება. ეს ყველაფერი სასმელს მისი თანამოსახელის (იგულისხმება ცივი ჩაი) მაგვარ ქარვისფერ შესახედაობას ანიჭებს. პოპულარული ვარიანტის მიხედვით ერთმანეთს თანაბარი რაოდენობის არაყი, ტეკილა, ჯინი, რომი, თრიფლ სექი, 1.5 წილი ე.წ "მჟავე მიქსი" (ლიმონის ან ლაიმის წვენითა და "მარტივი სიროფით" მომზადებული ნაზავი. ხშირად გამოიყენება კოქტეილებში) და ცოტაოდენი კოლა ერევა. ამ ყველაფერს სპეციალური ბარის კოვზით ნაზად ურევენ და ბოლოს ლიმონითა და საწრუპით აფორმებენ.
Long Island iced tea-ს სახესხვაობათა უმეტესობა, სახელის მიუხედავად რაიმე სახის ჩაის საერთოდ არ შეიცავს. მინი|248x248პქ|Long Island Iced Tea-ს სახელი ცივ ჩაისთან ვიზუალური მსგავსების გამო დაერქვა. სასმელს ბევრად მაღალი ალკოჰოლის კონცენტრაცია აქვს (დაახლოებით 22%) სხვა ე.წ "ჰაიბოლებთან", ანუ მაღალი ჭიქით მორთმეულ კოქტეილებთან შედარებით. ეს მიქსერის, ანუ არაალკოჰოლური ინგრედიენტების შედარებითი სიმცირითაა განპირობებული.
წარმოშობა
რობერტ "როუზბად" ბატი ამტკიცებს, რომ სასმელი სწორედ მან გამოიგონა 1972 წელს, როცა ის მონაწილეობდა ახალი კოქტეილების შექმნის შეჯიბრში ნიუ-იორკის რაიონ ლონგ-აილენდზე.
არსებობს მოსაზრება, რომ ოდნავ განსხვავებული სასმელი იქნა გამოგონებული 1920-იან წლების მშრალი კანონის პერიოდში "მოხუცი ბიშოპის" მიერ, ტენესის შტატის ადგილობრივ თემში, რომელსაც ასევე ლონგ აილენდი ერქვა. სასმელი შემდეგ გააუმჯობესა რანსომ ბიშოპმა, მოხუცი ბიშოპის ვაჟმა. კოქტეილი შეიცავდა ვისკის, ნეკერჩხლის სიროფსა და 5 ალკოჰოლური სასმელის სხვადასხვა რაოდენობებს, თანამედროვე ვარიანტისგან განსხვავებით სადაც კოლასა და 5 სასმელის ხუთ თანაბარ წილს შეხვდებით.
სახესხვაობები
Long Island iced tea-ს პოპულარობამ ჰაიბოლების საკუთარი ოჯახი შექმნა. უამრავი სასმელი კვლავ პოპულარულია აშშ-ს სხვადასხვა ადგილას და ისინი არსებობას თავდაპირველი Long Island iced tea-ს წარმატებას უნდა უმადლოდნენ. ლონგ აილენდის ვარიაციის მაგალითია Grateful Dead (ასევე ცნობილი როგორც Purple Rain ან Black Superman), რომელიც იგივე შერევის მეთოდს გულისხმობს, თუმცა თრიფლ სექი შამბორის (მაყვალისა და ჟოლოსგან დამზადებული ფრანგული ლიქიორი) შოთითაა ჩანაცვლებული, კოლას კი ლიმონის ან ლაიმის გაზიანი სასმელი ცვლის. Adios Motherfucker ასევე ლონგ აილენდის ვარიაციად ითვლება, სადაც თრიფლ სექს ლურჯი კურასაო (ერთგვარი ციტრუსის, ლარაჰას ქერქისგან დამზადებული ჰოლანდიური ლიქიორი) ცვლის, ხოლო კოლას ასევე ლიმონისა და ლაიმის გაზიანი სასმელი. მას დამახასიათებელი ლურჯი ფერი აქვს. თუ კოლას ძახველის წვენით ჩავანაცვლებთ Long Beach Iced Tea-ს მივიღებთ, რომელსაც მოწითალო იერი აქვს. კოკა-კოლის ნაცვლად მიდორის (ტკბილი, ღია მწვანე შეფერილობის იაპონური ლიქიორი, რომელსაც ნესვის ერთ-ერთი ჯიშის არომატი აქვს) გამოყნებეისას Tokyo Iced Tea მიიღება, რომელსაც მომწვანო შეფერილობა აქვს. ტექსასის შტატში Long Island iced tea ტეკილას გარეშე მზადდება, რაც ტექსასის ალკოჰოლური სასმელების კომისიის კანონებითაა გამოწვეული.
სქოლიო
კატეგორია:კოქტეილები
Diacamma australe
Diacamma australe — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Diacamma-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
წარაფი
წარაფი — ადგილწარმოშობის დასახელების, კონტროლირებადი უმაღლესი ხარისხის ღვინო.
„წარაფი“ ქარვისფერი მშრალი ღვინოა. იგი უნდა აკმაყოფილებდეს შემდეგ მოთხოვნებს: ფერი – მუქი ქარვისფერიდან ჩალისფერამდე;
არომატი და გემო – სხეულიანი, ენერგიული, ექსტრაქტული და ხავერდოვანი, კარგად გამოხატული ჯიშური არომატით, ზომიერი და რბილი სიმწკლარტით, რაც მის ტიპიურობას განაპირობებს. დავარგებისას ღვინოს უვითარდება მკვეთრად გამოხატული ბუკეტი ხილის ტონებით;
ფაქტობრივი მოცულობითი სპირტშემცველობა არ უნდა იყოს 12 %-ზე ნაკლები; დაყვანილი ექსტრაქტის მასის კონცენტრაცია არ უნდა იყოს 24 გ/ლ-ზე ნაკლები; შაქრიანობა არ უნდა აღემატებოდეს 4 გ/ლ‐ს; ტიტრული მჟავიანობა არ უნდა იყოს 5 გ/ლ-ზე ნაკლები; სხვა მახასიათებლები უნდა შეესაბამებოდეს საქართველოს კანონმდებლობით დადგენილ მოთხოვნებს.
წარმოების გეოგრაფიული არეალი და ზონები
„წარაფის“ მიკროზონა მდებარეობს გურჯაანის მუნიციპალიტეტის სოფელ კარდენახის ადმინისტრაციულ ტერიტორიაზე, ცივ-გომბორის ქედის ჩრდილო-აღმოსავლეთი დაქანების დადაბლებულ 3-4°დახრილობის ექსპოზიციაზე, მდინარე ალაზნის მარჯვენა სანაპიროზე, ჩრდილო განედის 41°48' და აღმოსავლეთი გრძედის 45°44' კოორდინატებზე, ზღვის დონიდან 350-550 მ სიმაღლეზე.
წარაფის მიკროზონა მოქცეულია კარდენახის მიკროზონის ფარგლებში. ჩრდილო დასავლეთიდან რკინის გზამდე მას ესაზღვრება მღვრიე ხევი, ხოლო რკინიგზის შემდეგ სარწყავ არხამდე – ბაკურციხის ადმინისტრაციული საზღვარი, ჩრდილო-აღმოსავლეთიდან ესაზღვრება სარწყავი არხი, სამხრეთ აღმოსავლეთიდან ესაზღვრება ანაგის ადმინისტრაციული საზღვარი, სამხრეთდასავლეთიდან მღვრიე ხევამდე ესაზღვრება ბაკურციხე-წნორის ავტომაგისტრალი, ხოლო მღვრიე ხევის შემდეგ – რკინიგზა.
ვაზის ჯიშები
„წარაფი“ მზადდება მხოლოდ წარაფის მიკროზონაში მოწეული რქაწითელის ჯიშის ყურძნიდან. „წარაფის“ დამზადებისას რქაწითელის ჯიშის ყურძენს შეიძლება დაემატოს 15%-მდე კახური მწვანის და/ან ხიხვის ჯიშის ყურძენი. დაუშვებელია სხვა ჯიშების გამოყენება.
ვენახის გაშენება, სხვლა-ფორმირება და მოვლა
წარაფის მიკროზონაში, ღვინო „წარაფისთვის“ განკუთვნილი სამეწარმეო ვენახები გაშენებული უნდა იყოს 350 ‐ 550 მეტრის სიმაღლეზე ზღვის დონიდან;
ვენახის რიგთაშორის მანძილი შეიძლება იყოს 1-დან 2,5 მეტრამდე;
ვაზთაშორის მანძილი რიგში 0,8-1,5 მეტრი;
შტამბის სიმაღლე – 60-90 სმ;
სხვლის ფორმა – ცალმხრივი ან ორმხრივი ქართული, ან თავისუფალი.
ვაზის გაშენება, მისი გასხვლა-ფორმირება და დაცვა მავნებლებისა და დაავადებებისაგან, აგრეთვე, ნიადაგის დამუშავება, მისი განაყოფიერება და სხვა ოპერაციები ხორციელდება ყურძნის მწარმოებლის მიერ შერჩეული აგროტექნიკური ღონისძიებების შესაბამისად.
ყურძნის სიმწიფე, რთველი, ტრანსპორტირება
„წარაფი“ მზადდება მხოლოდ მწიფე ყურძნისაგან. ყურძნის შაქრიანობა კრეფის დროს არ უნდა იყოს 21 %-ზე ნაკლები;
ყურძნის ტრანსპორტირება დასაშვებია მხოლოდ ხის ან პლასტმასის ყუთებით, უჟანგი ფოლადისაგან დამზადებული ან სპეციალური საღებავით შეღებილი ძარებით;
დაუშვებელია ყურძნის ტრანსპორტირებისას პოლიეთილენის პარკების და/ან ტომრების გამოყენება;
ტრანსპორტირებისას ყურძენი მაქსიმალურად უნდა იყოს დაცული შესაძლო დაბინძურებისაგან.
ყურძნის მოსავალი და ღვინის გამოსავალი
ყურძნის მოსავალი 1 ჰექტარ ვენახზე არ უნდა აღემატებოდეს: რქაწითელისთვის – 10 ტონას; კახური მწვანისთვის – 8 ტონას; ხიხვისთვის – 6 ტონას. ღვინის გამოსავალი არ უნდა აღემატებოდეს: 650 ლიტრს – ერთი ტონა ყურძნიდან; 6 500 ლიტრს – ერთი ჰა ვენახიდან რქაწითელისთვის; 5 200 ლიტრს – ერთი ჰა ვენახიდან კახური მწვანისათვის; 3 900 ლიტრს – ერთი ჰა ვენახიდან ხიხვისთვის.
ყურძნის გადამუშავება, ღვინის დამზადება და ჩამოსხმა
ღვინო „წარაფის“ წარმოებისათვის განკუთვნილი ყურძენი მოწეული უნდა იყოს მხოლოდ წარაფის მიკროზონაში გაშენებული ვენახებიდან. ყურძნის გადამუშავება და ღვინის დამზადება დასაშვებია მხოლოდ კახეთის ზონის ფარგლებში, ხოლო ჩამოსხმა – კახეთის ზონის ფარგლებს გარეთაც, მხოლოდ საქართველოს ტერიტორიაზე. ამასთან, ყურძნის გატანა წარაფის მიკროზონიდან გადასამუშავებლად და ღვინის გატანა კახეთის მევენახეობის ზონიდან ჩამოსასხმელად დასაშვებია მხოლოდ მკაცრი აღრიცხვისა და კონტროლის პირობებში.
„წარაფის“ დამზადებისას ალკოჰოლური დუღილი მიმდინარეობს მხოლოდ ქვევრში დურდოზე (ჭაჭა-კლერტის მთლიან რაოდენობასთან ერთად). ალკოჰოლური დუღილის დამთავრების შემდეგ, ქვევრს გადაავსებენ ანალოგიური ღვინით და დააყოვნებენ დურდოზე არანაკლებ რთველის მომდევნო წლის 1 თებერვლისა. „წარაფის“ სამომხმარებლო ბაზარზე განთავსება დასაშვებია მხოლოდ სამომხმარებლო ტარაში დაფასოებული სახით.
ნიადაგი
ნიადაგწარმომქმნელი ქანები დელუვიურ-პროლუვიური წარმოშობის კარბონატული თიხნარ-თიხიანი და ქვაღორღიანი ნაფენებია. ნიადაგები, ძირითადად, თიხნარი და მსუბუქი თიხნარია. მისი მექანიკური შედგენილობა (ფიზიკური თიხის ფრაქცია, რომელიც <0,01 მმ) ფართო საზღვრებში ცვალებადობს და 20,0-დან 69,4%-მდეა.
ჰუმუსის შემცველობა საპლანტაჟო ფენებში 2,04-4,91%-ის ფარგლებშია. საერთო აზოტი, ძირითადად, დაბალი შემცველობით ხასიათდება – 0,067-0,128%, ჰიდროლიზური აზოტის შემცველობა სახნავ ფენებში 5,00-13,89 მგ-მდე მერყეობს 100 გ ნიადაგში, ხსნადი ფოსფორის შემცველობა მაღალია და სახნავ ფენებში 3,0-29,0 მგ-ის ფარგლებშია 100 გ ნიადაგში. გაცვლითი კალიუმი სახნავ ფენებში მაღალი შემცველობით ხასიათდება 28,0-90,4 მგ 100 გ ნიადაგში. კალციუმის კარბონატების შემცველობა ნიადაგების პროფილებში ფართო საზღვრებში ცვალებადობს, რომელიც ზემოდან ქვემოთ კანონზომიერად მატულობს და 2,0-დან 44,0%-მდეა. ნიადაგის არეს რეაქცია სუსტი და საშუალო ტუტეა – pH=7,2-8,2.
კლიმატი. წარაფის მიკროზონა ხასიათდება ზომიერად ნოტიო კლიმატით, ცხელი ზაფხულითა და ზომიერად ცივი ზამთრით, მზის ნათების წლიური ხანგრძლივობა 2154 საათს, სავეგეტაციო პერიოდში კი 1589 საათს უდრის.
ჰაერის საშუალო წლიური ტემპერატურა 12,5°C, ყველაზე ცივი თვის /იანვარი/ საშუალო ტემპერატურა 1,0°C, ყველაზე თბილი თვეების /ივლისი, აგვისტო/ კი – 23,6°C უდრის. 10°C-ზე ზევით ტემპერატურის პერიოდის ხანგრძლივობა 211 დღეს აღწევს, ხოლო აქტიურ ტემპერატურათა ჯამი საშუალოდ 3920 უდრის.
ატმოსფერული ნალექების წლიური ჯამი წარაფის მიკროზონაში 770 მმ, მ.შ. სავეგეტაციო პერიოდში 585 მმ-ია. ატმოსფერული ნალექები სეზონების მიხედვით შემდეგნაირად ნაწილდება: ყველაზე მეტი /32-32%/ გაზაფხულ-ზაფხულში, შედარებით ნაკლები შემოდგომაზე (23%) და ზამთარში /13%/ მოდის.
ჰაერის საშუალო წლიური შეფარდებითი სინოტივე 72% უდრის, ვაზის სავეგეტაციო პერიოდში ეს მაჩვენებელი 70% აღწევს.
ნიადაგის ზედაპირზე, რომელიც ნეშომპალა-კარბონატულია, საშუალო წლიური ტემპერატურა 15°C უდრის. ივლის-აგვისტოში ნიადაგის ზედაპირის საშუალო ტემპერატურა ყველაზე მაღალია და 30°C აღწევს.